Te Wahipounamu

Te Wahipounamu (maorski za „mjesto zelenog kamenja”) je područje 4 nacionalna parka ukupne površine od 26.000 km², koji su smješteni na krajnjem jugozapadu Južnog otoka Novog Zelanda. Njegov krajolik je oblikovan povlačenjem ledenjaka u fjordove, stjenovite obale, visoke litice, jezera i slapove. Dvije trećine područja pokrivaju šume južne bukve (Nothofagus) i četinjače vrste Podocarpaceae, od kojih su neki primjerci stari i do 800 godina. Vjeruje se kako ovo područje sadrži neke od najboljih primjera izvorne flore i faune kontinenta Gondvana, a svjedoče o vezama s danjašnjim živim svijetom koji još uvijek ovdje obitava. Ovo područje ima veliku bioraznolikost, uključujući mnoge ugrožene vrste biljaka i životinja kao što je kea, jedina planinska vrsta papige, i ugrožena vrsta ptica neletačica, takahe. Zbog toga je 1990. godine područje Te Wahipounamu upisano na UNESCO-v popis mjesta svjetske baštine u Australiji i Oceaniji. Nacionalni parkovi Te Wahipounamua su: Izvori Vanjske veze UNEP-WCMC World Heritage Site datasheet Arhivirano 2009-01-14 na Wayback Machine-u (en) Iscrpne informacije